**១.៣ ប្រភេទនៃ E-Commerce**

**ក.** **B2B (Business-to-Business):**នេះជាប្រភេទសំដៅលើក្រុមហ៊ុនដែលធ្វើជំនួញជាមួយគ្នា មានដូចជាក្រុមហ៊ុនផលិតកម្មលក់ផលិតផលដល់អ្នកបែងចែកលក់បន្ត ឫអ្នកលក់ដុំលក់ បន្តរទៅដល់អ្នកលក់រាយ ។ ចំពោះតំលៃអាស្រ័យលើបរិមាណនៃការបញ្ជាទិញហើយជាទូទៅតម្លៃអាចត្រូវបានចរចាគ្នាបាន ។

**ខ. B2C (Business-to-Consumer):**សំដៅលើជំនួញដែលលក់ផលិតផល ឫសេវាកម្មជាសាធារណៈទៅដល់អ្នកប្រើប្រាស់តាមប្រព័ន្ធអ៊ីនធើណែត ដោយក្នុងនោះគេបានបញ្ចូលនូវរូបភាពគំរូនានាពីផលិតផល និងសេវាកម្មរបស់ខ្លួន។

**គ. C2B (Consumer-to-Business):**អ្នកប្រើប្រាស់ផលិតផល ឫសេវាកម្ម អាចបង្ហាញគំរោងរបស់ខ្លួនតាមអ៊ីនធើណែត​ ដើម្បីស្វែងរកក្រុមហ៊ុនណាមួយមកធ្វើជាម្ចាស់ផ្គត់ផ្គង់គំរោងរបស់ខ្លួន។ តាមការធ្វើបែបនេះអ្នកអាចនឹងឃើញក្រុមហ៊ុនមួយចំនួននឹងបង្ហាញខ្លួនក្នុងការ អោយអ្នកជ្រើសរើសសំរាប់គម្រោងរបស់អ្នក ។ បញ្ជាក់រាល់ទាំងគំរោងសុទ្ធតែ​បង្ហាញពីគំរោងថវិការចំណាយរបស់គំរោងរបស់អ្នក។

**ឃ. B2G (Business-to-Government):**ជាទូទៅសំដៅលើពាណិជ្ជកម្មរវាងក្រុមហ៊ុន និងផ្នែកសាធារណះជន ។ វាសំដៅទៅលើការប្រើប្រាស់នៃប្រព័ន្ធអ៊ីនធើណែត​ ជូនដល់ជា​សាធារណៈ ដំណើរការដែលមានច្បាប់ត្រឹមត្រូវ និងដំណើរប្រតិបត្តិការផ្សេងៗទៀតដែល មានរដ្ឋាភិបាលដឹងឮ ។ ប្រភេទនៃ E-commerce មួយនេះមាន​លក្ខណៈពិសេសពីរយ៉ាងគឺ: ទី១ ផ្នែកសាធារណះចេះសន្មត់ទុកជាមុនលើក្បួនដឹកនាំ ផ្លូវនៅក្នុងការបង្កើតពាណិជ្ជកម្ម និងទី២ វាត្រូវបានសន្មត់ជាមុនថាផ្នែកសាធារណៈ មានសេចក្តីត្រូវការដ៏ធំបំផុតសំរាប់ធ្វើ អោយប្រព័ន្ធនៃការផ្គត់ផ្គង់កាន់តែមានប្រសិទ្ធ ភាព។

**ង. C2C (Consumer-to-Consumer):**តាមរយៈ E-commerce ប្រភេទនេះបុគ្គលម្នាក់ៗ អាចទិញ ឬលក់ឡៃឡុងនូវរបស់ដែលខ្លួនមាន Online យ៉ាងងាយ​ស្រួល ។ មាន Website ជាច្រើនដែលអ្នកអាចផ្សព្វផ្សាយ​របស់អ្វីដែលអ្នកចង់លក់ ឬក៍ចង់មើលរបស់អ្វីដែលអ្នកចង់ទិញដែរ ។ ជាឧទាហរណ៍ សុំសាកល្បងសេវាកម្មការលក់ និង​ទិញទំនិញឡៃឡុងរបស់ វិបសាយ  <https://www.eBay.com>

**ច. M e-commerce (Known as Mobile Commerce):**គឺជាសមត្ថភាពដើម្បីធ្វើអោយ ពាណិជ្ជកម្មមានដំណើការដោយតាមរយៈការប្រើប្រាស់ ឧបករណ៍ចល័តនានាដូចជា ទូរស័ព្ទចល័ត PDA (Personal Digital Assistant), smartphone និង dashtop mobile ជាដើម។

និយាយរួមមក M-commerce គឺជាប្រតិបត្តិការទាំងឡាយណាដែលពាក់ព័ន្ធ ការផ្ទេរនៃភាពជាម្ចាស់កម្មសិទ្ធិ រឺសិទ្ធិក្នុងការប្រើប្រាស់ទំនិញ ឬសេវាកម្មដែលត្រូវបាន បំពេញដោយការប្រើប្រាស់ mobile access ទៅនឹង networks ដែលភ្ជាប់ជាមួយ កុំព្យូទ័រ ដោយមានការចូលរួមជួយពីឧបករណ៍អេឡិចត្រូនិចណាមួយ ។

<https://sosothea.wordpress.com/e-commerce-%E1%9E%93%E1%9E%B7%E1%9E%84-%E1%9E%94%E1%9F%92%E1%9E%9A%E1%9E%97%E1%9F%81%E1%9E%91%E1%9E%93%E1%9F%83-e-commerce/>

<https://apamat.com/2018/07/24/%E1%9E%94%E1%9F%92%E1%9E%9A%E1%9E%97%E1%9F%81%E1%9E%91%E1%9E%93%E1%9F%83%E1%9E%96%E1%9E%B6%E1%9E%8E%E1%9E%B7%E1%9E%87%E1%9F%92%E1%9E%87%E1%9E%80%E1%9E%98%E1%9F%92%E1%9E%98%E1%9E%A2%E1%9F%81%E1%9E%A1/>